CELEX: 62018CA0142
Language: el
Date: 2019-06-05 00:00:00
Title: Υπόθεση C-142/18: Απόφαση του Δικαστηρίου (τέταρτο τμήμα) της 5ης Ιουνίου 2019 [αίτηση του Cours d’appel de Bruxelles (Βέλγιο) για την έκδοση προδικαστικής αποφάσεως] — Skype Communications Sàrl κατά Institut belge des services postaux et des télécommunications (IBPT) (Προδικαστική παραπομπή — Δίκτυα και υπηρεσίες ηλεκτρονικών επικοινωνιών — Οδηγία 2002/21/ΕΚ — Άρθρο 2, στοιχείο γ' — Έννοια των «υπηρεσιών ηλεκτρονικών επικοινωνιών» — Μετάδοση σημάτων — Φωνητική υπηρεσία μέσω πρωτοκόλλου διαδικτύου (VoIP) προς αριθμούς σταθερού ή κινητού τηλεφώνου — Υπηρεσία SkypeOut)

5.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/13
            
         
      Απόφαση του Δικαστηρίου (τέταρτο τμήμα) της 5ης Ιουνίου 2019 [αίτηση του Cours d’appel de Bruxelles (Βέλγιο) για την έκδοση προδικαστικής αποφάσεως] — Skype Communications Sàrl κατά Institut belge des services postaux et des télécommunications (IBPT)
      (Υπόθεση C-142/18) (1)
      
      (Προδικαστική παραπομπή - Δίκτυα και υπηρεσίες ηλεκτρονικών επικοινωνιών - Οδηγία 2002/21/ΕΚ - Άρθρο 2, στοιχείο γ' - Έννοια των «υπηρεσιών ηλεκτρονικών επικοινωνιών» - Μετάδοση σημάτων - Φωνητική υπηρεσία μέσω πρωτοκόλλου διαδικτύου (VoIP) προς αριθμούς σταθερού ή κινητού τηλεφώνου - Υπηρεσία SkypeOut)
      (2019/C 263/15)
      Γλώσσα διαδικασίας: η γαλλική
      
         Αιτούν δικαστήριο
      
      Cours d’appel de Bruxelles
      
         Διάδικοι στην υπόθεση της κύριας δίκης
      
      Skype Communications Sàrl
      κατά
      Institut belge des services postaux et des télécommunications (IBPT)
      
         Διατακτικό
      
      Το άρθρο 2, στοιχείο γ', της οδηγίας 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία πλαίσιο), όπως τροποποιήθηκε με την οδηγία 2009/140/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, έχει την έννοια ότι η παροχή, από τον εκδότη λογισμικού, λειτουργίας με την οποία προσφέρεται υπηρεσία «Voice over Internet Protocol» (VoIP) [φωνή μέσω πρωτοκόλλου διαδικτύου (VoIP)], παρέχουσα στον χρήστη τη δυνατότητα να πραγματοποιεί κλήσεις από τερματικό προς αριθμό σταθερού ή κινητού τηλεφώνου εθνικού σχεδίου αριθμοδότησης μέσω του δημόσιου τηλεφωνικού δικτύου μεταγωγής (ΔΤΔΜ) ενός κράτους μέλους, αποτελεί «υπηρεσία ηλεκτρονικών επικοινωνιών», κατά την έννοια της διάταξης αυτής, εφόσον για την παροχή της εν λόγω υπηρεσίας, αφενός, αμείβεται ο εκδότης και, αφετέρου, απαιτείται ο τελευταίος να έχει συνάψει συμφωνίες με τους παρόχους υπηρεσιών τηλεπικοινωνιών που είναι δεόντως αδειοδοτημένοι για τη μετάδοση και τον τερματισμό κλήσεων προς το ΔΤΔΜ.
      
         (1)  ΕΕ C 161 της 7.5.2018.